УЕФА Суперкад баьккхина 13 махкара 24 тайп-тайпанчу командаша; уггаре дукха титулаш ю Италин «Миланан» а, испанин «Барселонан» а, цара турнир яьккхина хӀораммо а пхоьаза. «Милан» иштта шен титул ларйина цхьаъ бен йоцу клуб ю (толам 1989 а, 1990 шерашкахь). «Барселона» кхечарал алсама эшна УЕФА Суперкедехь (4-за). Испани хьалхарчу меттигехь ю турнирехь толамаш бахарехь — 11; цу тӀе испанин клубаш 20-за дакъалаьцна къовсамашкахь, ткъа италинчара — 13, тоьлла 9 турнирехь. УЕФА Суперкад дӀабахьаран ерриг исторехь Европин клубийн коьрта турниран толамхой тоьлла 20-за, ткъа шолгӀачун толамхой — 1 кӀезиг, 19-за.